Rico Henry

Rico Antonio Henry (sündinud 8. juulil 1997 Birminghamis) on Inglismaa jalgpallur, kes mängib vasakkaitsjana Inglismaa Premier League'i klubis Brentford.

Ta alustas klubikarjääri Walsallis. 2014. aastal sõlmis ta klubiga esimese profilepingu. Hooajal 2014–15 debüteeris ta klubi põhimeeskonnas Inglismaa tugevuselt kolmandas liigas. Klubi põhikoosseisu murdis ta hooajal 2015–16, mil valiti ka Inglismaa League One'i hooaja sümboolsesse koosseisu.

2016. aasta augustis sõlmis ta viieaastase lepingu Brentfordiga, mis mängis toona Inglismaa esiliigas."Brentford sign England Youth International Rico Henry from Walsall on a five-year contract". Brentford F.C. 31.8.2016. Vaadatud 2.5.2022 Esimesel kolmel hooajal oli ta Brentfordis sageli kimpus vigastustega. 2019. aasta augustis sõlmis ta klubiga uue nelja-aastase lepingu"Rico Henry signs new Brentford contract". Brentford F.C. 23.8.2019. Vaadatud 2.5.2022 ja mängis terve hooaja 2019–20 Brentfordi põhikoosseisus. Samal hooajal jõudis ta klubiga juba Premier League'i lävele. Pääs Inglismaa kõrgliigasse kindlustati järgmisel hooajal ning lisaks valiti Henry Inglismaa esiliiga hooaja 2020–21 sümboolsesse koosseisu. Inglismaa kõrgliigas lõi ta esimese värava 6. novembril 2021 mängus Norwich City vastu.

Aastatel 2015–2017 mängis Henry Inglismaa kuni 19- ja kuni 20-aastaste koondistes.

 Viited 

 Välislingid 

 Profiil Brentford FC kodulehel

Kategooria:Inglismaa jalgpallurid
Kategooria:Brentford FC mängijad
Kategooria:Premier League'i mängijad
Kategooria:The Championshipi mängijad
Kategooria:League One'i mängijad
Kategooria:Sündinud 1997